महिलाओं के अधिकारों के लिए कानूनी सूचना और कानूनी सहायता केंद्र थामसन रायटर्स ट्रस्ट लॉ वुमन की ओर से कराए गए सर्वेक्षण के अनुसार विश्व में अफगानिस्तान महिलाओं के लिए सबसे खतरनाक देश है। इसके बाद महिलाओं के लिए खतरनाक देशों में डेमोक्रेटिक रिपब्लिकन आफ कांगो, पाकिस्तान, भारत और सोमालिया का स्थान आता है। इन विशेषज्ञों से देशों को सूचीबद्ध करते समय छह मुख्य खतरों की श्रेणियों को ध्यान में रखने को कहा गया था जिनमें स्वास्थ्य खतरे, यौन हिंसा, गैर यौन हिंसा, संस्कृति, परंपरा अथवा धर्म में पालन की जाने वाली हानिकारक प्रथाओं, आर्थिक संसाधनों तक पहुंच में कमी और मानव तस्करी शामिल है। सीबीआई का अनुमान है कि वर्ष 2009 में करीब 90 प्रतिशत मानव तस्करी देश के अंदर हुई तथा देश में करीब 30 लाख वेश्याएं थीं जिनमें से 40 प्रतिशत बच्चे थे। अन्य तरह के उत्पीडऩों में जबर्दस्ती श्रम कराना और जबर्दस्ती विवाह शामिल है। संयुक्त राष्ट्र जनसंख्या कोष के अनुसार, 'पिछली सदी में कन्या भ्रण हत्या और शिशु हत्या के कारण पांच करोड़ लड़कियों का अस्तित्व नहीं रहा।Ó